**HÁZIREND**

***HÁZIREND PANORÁMA APARTMAN ESZTERGOM***

Kedves Vendégeink!

Mi azon fáradozunk, hogy ÖNÖK pihenésük ideje alatt jól érezhessék magukat náluk. Mindent megteszünk annak érdekében, hogy semmilyen körülmény ne zavarja nyugalmukat. Ha ezen törekvésünk ellenére bármi zavaró tényezőt észlelnek, amivel nincsenek megelégedve, kérjük, maradéktalanul forduljanak a házigazdához. Az apartman és a berendezési tárgyak állagának, rendjének, tisztaságának fenntartása érdekében kérjük, tartózkodjanak minden olyan tevékenységtől, amelyet saját otthonukban sem tennének.

Szállásfoglalás:

A szállásfoglalás e-mailben, levélben, telefonon történik, ahol nincs lehetőség a házirend teljes tartalmának megjelenítésére, ezért kérjük, figyelmesen olvassa el és tartsa be az alábbi pontokat.

A szállásfoglalás 20 % foglaló befizetésével történik, melyet a foglalást követő 5 munkanapon belül kell teljesíteni.

Általános lemondás:

– Kötbérmentes határidő, az előleg befizetésének napja. A befizetett előleg ezután már nem kerül visszautalásra, azonban egy jövőbeni foglaláskor a befizetett előleg elszámolásra kerül.

– A kötbérmentes lemondási határidőn túli lemondás vagy a lemondás elmaradása (ún. no show) esetén a befizetett előleg kötbérként kerül felszámolásra.

Meg nem érkezés esetén a foglalót nem áll módunkban visszafizetni.

Bejelentkezés / Kijelentkezés:

Mivel az apartmanban nem működik állandó nyitva tartással rendelkező recepció, így a szállást az érkezés napján, 14.00 és 18.00 óra között lehet elfoglalni. Későbbi érkezést a tulajdonossal egyeztetni kell. Az elutazás napján legkésőbb 10.00 óráig kell elhagyni a házat.

Fizetés:

A szállásdíj és az idegenforgalmi adó fizetése a megérkezéskor a bejelentkező lap kitöltése után történik. Ha valami miatt az Ön által előre lefoglalt időszak vége előtt távozik a szállásról, nem áll módunkban a szállásdíjat csökkenteni, visszafizetni.

Az udvar és az épület zárása:

Eltávozáskor és éjszakára kérjük a kaput és az épület bejáratait kulcsra zárni! Az épület külső ajtói a kilincs felhúzását követően zárhatók kulcsra. Kérjük, a kulcsokra nagyon vigyázzanak.

Dohányzás:

Csak a kijelölt helyeken szabad a dohányzás (alsó terasz, szalonnasütő). Tisztelettel megkérjük dohányzó Vendégeinket, hogy a tisztaság fenntartása érdekében az udvaron, és az apartman teljes területén a csikkeket ne szórják el, hanem azokat összegyűjtve a szemetesekbe helyezzék. Az épületben a dohányzás SZIGORÚAN TILOS!

Berendezési tárgyak használata:

Kérjük a berendezési tárgyak rendeltetésszerű használatát! A szobák berendezését és felszerelését, beleértve a törölközőket, plédeket, ágyneműt a házból kivinni tilos! A bútorokat átrendezni kizárólag a tulajdonos beleegyezésével lehet. Az érkezéskor és induláskor a szobákat megvizsgáljuk és az esetleges károk okozása esetén, az ebből fakadó költségeket a vendéggel a helyszínen megtéríttetjük. Tisztelettel megkérjük Önöket, hogy a falfelületre ne kenjék fel a rovarokat, a rovarmentesség az apartmanban megoldható, ha csak a szúnyoghálóval felszerelt ablakokat nyitják ki.

Takarítás:

A szobákat a vendégek tisztán, kitakarítva veszik át. 7 napnál hosszabb elszállásolás során heti egy alkalommal ágyhuzat-csere. Az ettől eltérő igényeknek természetesen eleget teszünk, felár ellenében.

Szemételhelyezés, kezelés:

A háztartási szemét gyűjtése a konyhában található szemetesben lehetséges (konyhai szemetesbe való zsák a konyhaszekrény alsó fiókjában található). Ha ez megtelne az Önök itt tartózkodása alatt, kérjük, ürítsék ki azt a ház mellett található nagy szemeteskukába, amelyet a tulajdonos szükség esetén elvisz!

Étkezés:

A vendégház jól felszerelt konyhával rendelkezik. A vendégek saját magukról gondoskodnak. Főzésre gáztűzhely, sütésre villany-gázsütő áll a vendégek rendelkezésére. A mikrohullámú sütőbe ne tegyenek be fémet tartalmazó tárgyat. Kérjük, a szobákban ne étkezzenek! Ezt csak a konyhában és az étkezőben tegyék.

Tűzrakás-bográcsozás:

Tüzet rakni kizárólag a kijelölt tűzrakó helyen a kijelölt farakásból, szélcsendben, egy vödör oltóvízzel felszerelkezve lehet. A tűzrakás után kérjük a Vendégeket a szemét eltávolítására és a parázs leöntésére.

Egyéb:

A vendégek és a szomszédok nyugalmának biztosítása miatt, az apartmanban 22-08 óra között tilos hangoskodni, zenélni vagy zenét hallgatni.

Az apartmanban a vendégeknek a tulajdonossal történő egyeztetés után lehetőségük van látogatók fogadására. A nyitva tartáson túl maradó látogatóknak a mindenkori szállásdíjat számoljuk fel.

Felhívjuk figyelmét, hogy a tulajdonosnak nem áll módjában felelősséget vállalni és kártérítést fizetni az önhibáján kívül történt eseményekből eredő károkért (pl. természeti csapás, jégeső, tűz, áramszünet, stb.).

A tulajdonos fenntartja a jogot, hogy a botrányosan viselkedő, a házirendet be nem tartó vendégeket nem fogadja, illetve az apartmanból azonnal eltávolítja.

Baleset vagy rosszullét esetén hívják a 112-es segélyhívó számot!

Tűz esetén a kamrában található tűzoltó készülékkel azonnal kezdje meg az oltást és hívja a tűzoltókat a 105-ös számon majd a tulajdonost!

Jó pihenést, kellemes időtöltést kívánunk!

Elérhetőség:

Panoráma Apartman

2500. Esztergom, Bartikúti út 4/B.

Tel.: +36 30 7096534

E-mail: [roszevak.zs@gmail.com](mailto:roszevak.zs@gmail.com)

Web: <http://www.panoramaapartmanesztergom.hu/>